
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1589 

29 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προϋποθέσεις λειτουργίας τμημάτων Ομάδων μα¬ 
θημάτων Προσανατολισμού και μαθημάτων επι¬ 
λογής στο Γενικό Λύκειο. 1 

Σύσταση - Συγκρότηση Συμβουλίου Επιλογής Προϊ¬ 
σταμένων της Περιφέρειας Αττικής. 2 

Ένταξη μέλους ΕΤΕΠ του Πολυτεχνείου Κρήτης σε 
αντίστοιχη θέση της κατηγορίας Ε.ΔΙ.Π του άρ¬ 
θρου 29 του Ν. 4009/2011. 3 


ΑΠΟΦΑΣΕΙ Σ 

Αριθμ. 116883/Δ2 (1) 


Προϋποθέσεις λειτουργίας τμημάτων Ομάδων μαθη¬ 
μάτων Προσανατολισμού και μαθημάτων επιλογής 
στο Γ ενικό Λύκειο. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των παρ. 1 και 2 του άρθρου 2 και των 
περ. ι και ια της παρ. 2 του άρθρου 42 του Ν. 4186/2013 
(Α' 193) με θέμα: «Αναδιάρθρωση της Δευτεροβάθμιας 
Εκπαίδευσης και λοιπές διατάξεις», όπως προστέθη¬ 
κε με την παρ. 11 του άρθρου 11 του άρθρου 45 του 
Ν. 4264/2014 (Α' 118). 

2. Τις διατάξεις του άρθρου 1 του Ν. 4327/2015 (Α' 50) 
«Επείγοντα μέτρα για την Πρωτοβάθμια, Δευτεροβάθμια 
και Τριτοβάθμια Εκπαίδευση και άλλες διατάξεις». 

3. Την με αριθμ. Υ100/20-2-2015 (Β' 299) απόφαση του 
Πρωθυπουργού με θέμα «Ανάθεση αρμοδιοτήτων στον 
Αναπληρωτή Υπουργό Πολιτισμού, Παιδείας και Θρη¬ 
σκευμάτων Αναστάσιο Κουράκη» όπως τροποποιήθηκε 
με την με αριθμ. Υ168/23-04-2015 (Β' 720) απόφαση του 
Πρωθυπουργού. 

4. Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.δ. 63/2005 (Α' 98). 

5. Την με αριθμ. 34/16-6-2015 πράξη του Δ.Σ. του Ινστι¬ 
τούτου Εκπαιδευτικής Πολιτικής (Ι.Ε.Π.). 

6. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 


Γ ια τη λειτουργία τμημάτων Ομάδων Προσανατολι¬ 
σμού και μαθημάτων επιλογής στο Γ ενικό Λύκειο ισχύ¬ 
ουν τα εξής: 

Α. Προϋποθέσεις λειτουργίας τμημάτων Ομάδων Προ¬ 
σανατολισμού στο Γ ενικό Λύκειο 

1. Όπου η τάξη Γ ενικού Λυκείου λειτουργεί με ένα 
τμήμα απαιτούνται τουλάχιστον έντεκα (11) μαθητές για 
τη δημιουργία τμήματος Ομάδας Προσανατολισμού. Σε 
εξαιρετικές περιπτώσεις που η μετακίνηση των μαθη¬ 
τών στο πλησιέστερο Γ ενικό Λύκειο είναι δυσχερής ή 
οικονομικά ασύμφορη, μπορεί να εγκριθεί η λειτουργία 
τμήματος Ομάδας Προσανατολισμού με έξι (06) φοιτώ- 
ντες μαθητές μετά από πλήρως αιτιολογημένη εισήγηση 
του Διευθυντή της Δ/νσης Δ/θμιας Εκπ/σης και απόφαση 
του Περιφερειακού Διευθυντή Εκπ/σης. 

2. Όπου η τάξη Γ ενικού Λυκείου λειτουργεί με δύο τμή¬ 
ματα απαιτούνται τουλάχιστον δεκαπέντε (15) μαθητές 
για τη λειτουργία τμήματος Ομάδας Προσανατολισμού. 
Σε εξαιρετικές περιπτώσεις που η μετακίνηση των μα¬ 
θητών στο πλησιέστερο Γ ενικό Λύκειο είναι δυσχερής 
ή οικονομικά ασύμφορη, μπορεί να εγκριθεί η λειτουρ¬ 
γία τμήματος Ομάδας Προσανατολισμού με δέκα (10) 
φοιτώντες μαθητές μετά από πλήρως αιτιολογημένη 
εισήγηση του Διευθυντή της Δ/νσης Δ/θμιας Εκπ/σης 
και απόφαση του Περιφερειακού Διευθυντή Εκπ/σης. 

3. Όπου η τάξη Γ ενικού Λυκείου λειτουργεί με τρία 
ή περισσότερα τμήματα απαιτούνται τουλάχιστον εί¬ 
κοσι (20) μαθητές για τη λειτουργία τμήματος Ομάδας 
Προσανατολισμού. Σε εξαιρετικές περιπτώσεις που η 
μετακίνηση των μαθητών στο πλησιέστερο Γ ενικό Λύ¬ 
κειο είναι δυσχερής ή οικονομικά ασύμφορη, μπορεί να 
εγκριθεί η λειτουργία τμήματος Ομάδας Προσανατο¬ 
λισμού με δεκαπέντε (15) φοιτώντες μαθητές μετά από 
πλήρως αιτιολογημένη εισήγηση του Διευθυντή της Δ/ 
νσης Δ/θμιας Εκπ/σης και απόφαση του Περιφερειακού 
Διευθυντή Εκπ/σης. 

4. Στις περιπτώσεις που ο αριθμός των μαθητών, οι 
οποίοι επιθυμούν να φοιτήσουν στην ίδια Ομάδα Προσα¬ 
νατολισμού υπερβαίνει τους είκοσι επτά (27), εγκρίνεται 
η λειτουργία δεύτερου τμήματος Ομάδας Προσανατο¬ 
λισμού. 

5. Στα απομονωμένα Γ ενικά Λύκεια της νησιωτικής και 
ηπειρωτικής χώρας, όπου η μετακίνηση των μαθητών εί¬ 
ναι αντικειμενικά αδύνατη, μπορεί να εγκριθεί η λειτουρ¬ 
γία τμήματος Ομάδας Προσανατολισμού ανεξάρτητα από 

τον αριθμό των φοιτώντων μαθητών μετά από πλήρως 
αιτιολογημένη εισήγηση του Διευθυντή της Δ/νσης Δ/ 
θμιας Εκπ/σης και απόφαση του Περιφερειακού Διευ¬ 
θυντή Εκπ/σης υπό την προϋπόθεση ότι υπηρετούν στα 
σχολεία αυτά ειδικότητες εκπαιδευτικών που μπορούν 
να καλύψουν τη διδασκαλία των γνωστικών αντικειμένων. 

Β. Προθεσμία για την αλλαγή Ομάδας Προσανατο¬ 
λισμού 

Οι μαθητές της Β' τάξης Γενικού Λυκείου με την 
έναρξη του σχολικού έτους και όχι αργότερα της 30ής 
Σεπτεμβρίου επιβεβαιώνουν οριστικά την Αρχική Δήλω¬ 
ση Ομάδας Μαθημάτων Προσανατολισμού, που έχουν 
υποβάλει στη σχολική τους μονάδα, προ της λήξης του 
προηγούμενου διδακτικού έτους σχετικά με την Ομά¬ 
δα Μαθημάτων Προσανατολισμού που επιθυμούν να 
ακολουθήσουν. Η ημερομηνία πέρα από την οποία δεν 
επιτρέπεται η αλλαγή Ομάδας Προσανατολισμού είναι 
η 30η Σεπτεμβρίου κάθε διδακτικού έτους. 

Οι μαθητές της Γ' τάξης Γενικού Λυκείου με την 
έναρξη του σχολικού έτους και όχι αργότερα της 20ής 
Σεπτεμβρίου επιβεβαιώνουν οριστικά την Αρχική Δήλω¬ 
ση Ομάδας Μαθημάτων Προσανατολισμού, που έχουν 
υποβάλει στη σχολική τους μονάδα, προ της λήξης του 
προηγούμενου διδακτικού έτους σχετικά με την Ομά¬ 
δα Μαθημάτων Προσανατολισμού που επιθυμούν να 
ακολουθήσουν. Η ημερομηνία πέρα από την οποία δεν 
επιτρέπεται η αλλαγή Ομάδας Προσανατολισμού είναι 
η 20η Σεπτεμβρίου κάθε διδακτικού έτους. 

Γ. Προϋποθέσεις λειτουργίας τμημάτων μαθημάτων 
επιλογής στο Γ ενικό Λύκειο 

Για τη λειτουργία τμημάτων μαθημάτων επιλογής στο 
Γ ενικό Λύκειο ισχύουν τα εξής: 

1. Αν η τάξη λειτουργεί με ένα τμήμα, απαιτούνται 
τουλάχιστον οκτώ (08) μαθητές. 

2. Αν η τάξη λειτουργεί με δύο τμήματα, απαιτούνται 
τουλάχιστον δώδεκα (12) μαθητές. 

3. Αν η τάξη λειτουργεί με τρία ή περισσότερα τμή¬ 
ματα, απαιτούνται τουλάχιστον δεκαπέντε (15) μαθητές. 

Σε απομονωμένα Γενικά Λύκεια της νησιωτικής και 
ηπειρωτικής χώρας, όπου η μετακίνηση είναι αντικειμε¬ 
νικά αδύνατη, μπορεί να συσταθεί τμήμα παρακολούθη¬ 
σης μαθημάτων επιλογής με τη συμμετοχή και μικρότε¬ 
ρου αριθμού μαθητών μετά από πλήρως αιτιολογημένη 
εισήγηση του Διευθυντή της Δ/νσης Δ/θμιας Εκπ/σης 
και απόφαση του Περιφερειακού Διευθυντή Εκπ/σης 
υπό την προϋπόθεση ότι υπηρετούν στα σχολεία αυτά 
ειδικότητες εκπαιδευτικών που μπορούν να καλύψουν 
τη διδασκαλία των γνωστικών αντικειμένων. 

Δ. Προθεσμίες για την αλλαγή του μαθήματος επι¬ 
λογής 

Οι μαθητές του Γενικού Λυκείου με την έναρξη του 
σχολικού έτους και όχι αργότερα της 30ής Σεπτεμβρίου 
επιβεβαιώνουν οριστικά την Αρχική Δήλωση που έχουν 
υποβάλει στη σχολική τους μονάδα, προ της λήξης του 
προηγούμενου διδακτικού έτους σχετικά με το μάθημα 
επιλογής που επιθυμούν να διδαχθούν. Η ημερομηνία 
πέρα από την οποία δεν επιτρέπεται η αλλαγή μαθήματος 
επιλογής είναι η 30η Σεπτεμβρίου κάθε διδακτικού έτους. 

Ε. Δικαίωμα αλλαγής Ομάδας μαθημάτων Προσανα¬ 
τολισμού ή μαθήματος επιλογής σε περιπτώσεις με¬ 
τεγγραφής 

Μετεγγραφή μαθητή από σχολείο στο οποίο παρα¬ 
κολουθεί μία συγκεκριμένη Ομάδα μαθημάτων Προ¬ 


σανατολισμού σε σχολείο στο οποίο δεν λειτουργεί 
η ίδια Ομάδα Προσανατολισμού, δεν είναι δυνατό να 
πραγματοποιηθεί παρά μόνο στις περιπτώσεις εκείνες 
κατά τις οποίες η μετεγγραφή γίνεται εξαιτίας αλλαγής 
κατοικίας και αποδεικνύοντας οικογενειακούς λόγους 
και οπωσδήποτε πριν από τη λήξη του Α' τετραμήνου. 

Στις περιπτώσεις αυτές: 

• ο μαθητής της Β' τάξης Γενικού Λυκείου παρακο¬ 
λουθεί την Ομάδα Προσανατολισμού που λειτουργεί 
στο σχολείο υποδοχής και 

• ο μαθητής της Γ' τάξης Γενικού Λυκείου επιλέγει 
ανάμεσα στις Ομάδες Προσανατολισμού που λειτουρ¬ 
γούν στο σχολείο υποδοχής. 

Σε περιπτώσεις μετεγγραφής μαθητών Γ ενικού Λυκείου 
από σχολείο όπου διδάσκεται ένα συγκεκριμένο μάθημα 
επιλογής, σε σχολείο όπου το ίδιο μάθημα δεν διδά¬ 
σκεται, οι μαθητές υποχρεούνται να διδαχθούν μάθημα 
επιλογής από τα διδασκόμενα στο δεύτερο σχολείο. 

Οι Διευθύνσεις των σχολείων που εμπλέκονται στη 
μετεγγραφή και πριν από την πραγματοποίησή της 
υποχρεούνται να ενημερώνουν τους μαθητές και τους 
γονείς - κηδεμόνες τους για το περιεχόμενο της πα- 
ρούσης απόφασης. 

Η ισχύς της παρούσης αρχίζει από το σχολικό έτος 
2015-2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 
-♦- 

Αριθμ. οικ. 148215 (2) 

Σύσταση - Συγκρότηση Συμβουλίου Επιλογής Προϊ¬ 
σταμένων της Περιφέρειας Αττικής. 

Η ΠΕΡΙΦΕΡΕΙΑΡΧΗΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 248 και 249 του 
Ν. 3852/2010 (ΦΕΚ 87/Α/7-6-2010) όπως τροποποιήθηκαν 
μεταγενέστερα και ισχύουν με τις διατάξεις του άρθρου 
13 του Ν. 4257/2014 (ΦΕΚ 93/τ.Α'/14-7-2014). 

2) Τις διατάξεις των άρθρων του Ν. 4024/2011 (ΦΕΚ 
226/Τ.Α727-10-2011). 

3) Τις διατάξεις της παρ. 4α του άρθρου 41 του 
Ν. 4325/2015 (ΦΕΚ 47/τ.Α'/11-5-2015). 

4) Την αριθμ. 44403/20-10-2011 απόφαση του Υπουργού 
Εσωτερικών (ΦΕΚ 2494/τ.Β'/4-11-2011, όπως διορθώθηκε 
με το ΦΕΚ 2822/τ.Β'/14-12-2011), με την οποία εγκρίθηκε 
η τροποποίηση του Οργανισμού Εσωτερικής Υπηρεσίας 
της Περιφέρειας Αττικής (Π.δ. 145/2010). 

5) Τις εκλογές που διενεργήθηκαν στην Περιφέρεια 
Αττικής στις 18-7-2015 για την ανάδειξη των αιρετών 
εκπροσώπων των μονίμων και με σχέση εργασίας ιδι¬ 
ωτικού δικαίου υπαλλήλων της Περιφέρειας Αττικής 
στο Συμβούλιο Επιλογής Προϊσταμένων (Σ.Ε.Π) της Πε¬ 
ριφέρειας Αττικής. 

6) Το γεγονός ότι από τις διατάξεις της απόφασης 
αυτής δεν προκαλείται επιβάρυνση σε βάρος του Κρα¬ 
τικού Προϋπολογισμού, αποφασίζουμε: 

Συνιστούμε πενταμελές Συμβούλιο Επιλογής Προϊστα¬ 
μένων της Περιφέρειας Αττικής, το οποίο αποτελείται 
από: 

α) Δύο (2) προϊσταμένους Γενικών Διευθύνσεων της 
Περιφέρειας Αττικής 

β)Έναν (1) προϊστάμενο Γενικής Διεύθυνσης άλλης 
δημόσιας υπηρεσίας ή ΝΠΔΔ, που λειτουργεί στην έδρα 
της Περιφέρειας Αττικής 

γ) Τους δύο (2) αιρετούς εκπροσώπους των υπαλλή¬ 
λων της Περιφέρειας Αττικής, που εκλέχτηκαν με άμεση, 
καθολική και μυστική ψηφοφορία στις 18-7-2015 

Τα μέλη του συμβουλίου ορίζονται για θητεία δύο (2) 
ετών. Στην προκειμένη περίπτωση η θητεία των μελών 
αρχίζει από την ημερομηνία ορισμού τους και λήγει στις 
31 Δεκεμβρίου 2016. 

Στην περίπτωση που δεν επαρκούν οι προϊστάμε¬ 
νοι της Γενικής Διεύθυνσης της Περιφέρειας Αττικής 
ή αυτοί που υπηρετούν σε υπηρεσίες της έδρας της 
Περιφέρειας Αττικής, ορίζονται προϊστάμενοι Γενικής 
Διεύθυνσης από υπηρεσίες όμορων περιφερειών. 

Ένα από τα υπό στοιχείο (α) μέλη θα οριστεί ως Πρό¬ 
εδρος και το άλλο θα οριστεί αναπληρωτής του Προέ¬ 
δρου. Στην περίπτωση που προεδρεύει ο αναπληρωτής 
του Προέδρου, θα συμμετέχει ως μέλος ο αναπληρωτής 
του προεδρεύοντος. 

Τα μέλη του Συμβουλίου Επιλογής Προϊσταμένων κα¬ 
θώς και τα αναπληρωματικά τους ορίζονται με απόφαση 
του Περιφερειάρχη Αττικής. 

Εισηγητής του συμβουλίου ορίζεται ο προϊστάμενος 
της Γενικής Διεύθυνσης Εσωτερικής Λειτουργίας της 
Περιφέρειας Αττικής ή ο προϊστάμενος της Διεύθυνσης 
Ανθρώπινου Δυναμικού της Περιφέρειας Αττικής. 

Χρέη γραμματέα του Συμβουλίου Επιλογής Προϊστα¬ 
μένων ασκεί υπάλληλος της Περιφέρειας κατηγορίας 
ΠΕ, με βαθμό Δ οποίος ορίζεται με τον αναπληρωτή 
του με την απόφαση ορισμού των μελών. 

Το Συμβούλιο Επιλογής Προϊσταμένων είναι αρμόδιο 
για την επιλογή προϊσταμένων Διευθύνσεων ή αντιστοί¬ 
χου ή ενδιάμεσου (μεταξύ Διευθύνσεως και Τμήματος) 
επιπέδου οργανικών μονάδων τόσο της περιφέρειας 
όσο και των εποπτευόμενων νομικών προσώπων δη¬ 
μοσίου δικαίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2015 

Η Περιφερειάρχης 
ΕΙΡΗΝΗ ΔΟΥΡΟΥ 
-♦- 

Αριθμ. 5028 (3) 

Ένταξη μέλους ΕΤΕΠ του Πολυτεχνείου Κρήτης σε αντί¬ 
στοιχη θέση της κατηγορίας Ε.ΔΙ.Π του άρθρου 29 
του Ν. 4009/2011. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις του Ν. 545/1977 «Περί ιδρύσεως τεχνο¬ 
λογικού Πανεπιστημίου υπό την επωνυμία Πολυτεχνείο 
Κρήτης και άλλων τινών διατάξεων». 

2. Τ ις διατάξεις του αρ. 1 του Ν. 1674/1986, με τις οποίες 
μεταβιβάζονται οι αρμοδιότητες για την έκδοση πρά¬ 
ξεων διορισμού, πρόσληψης, μονιμοποίησης κλπ στους 
Πρυτάνεις των ΑΕΙ, καθώς και του Π.δ. 132/1988, με το 
οποίο μεταβιβάζονται οι παραπάνω αρμοδιότητες στον 
Πρύτανη του Πολυτεχνείου Κρήτης. 


3. Την Φ.120.61/75/54435/Β2/19-4-2013 απόφαση του 
Υπουργού Παιδείας και Θρησκευμάτων, Πολιτισμού και 
Αθλητισμού, με την οποία διαπιστώνεται ο διορισμός 
του ως Πρύτανη του Πολυτεχνείου Κρήτης. 

4. Τις διατάξεις του Ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνο¬ 
ποίηση των ανωτάτων εκπαιδευτικών ιδρυμάτων», και 
ειδικότερα τα άρθρα 29 και 79 του ανωτέρω νόμου. 

5. Τις διατάξεις του Ν. 4235/2014 «Διοικητικά μέτρα, 
διαδικασίες και κυρώσεις στην εφαρμογή της ενωσιακής 
και εθνικής νομοθεσίας στους τομείς των τροφίμων, 
των ζωοτροφών και της υγείας και προστασίας των 
ζώων και άλλες διατάξεις αρμοδιότητας του Υπουργείου 
Αγροτικής Ανάπτυξης και Τροφίμων», και ειδικότερα το 
άρθρο 68 του ανωτέρω νόμου περί ρυθμίσεως θεμάτων 
αρμοδιότητας του Υπουργείου Παιδείας και Θρησκευ¬ 
μάτων, παράγραφος 3 Ειδικές κατηγορίες διδακτικού 
και εργαστηριακού προσωπικού των Α.Ε.Ι.. 

6. Την με αριθμό πρωτ. 469/3-3-2015 αίτηση ένταξης 
στην κατηγορία ΕΔΙΠ του μονίμου μέλους ΕΤΕΠ Καλλιό¬ 
πης Αντέλλη που είναι κάτοχος μεταπτυχιακού διπλώ¬ 
ματος με γνωστικό αντικείμενο που θεραπεύει η Σχολή. 

7. Την πράξη 555/22-4-2015 του Κοσμήτορα της Σχο¬ 
λής Μηχανικών Περιβάλλοντος, περί ορισμού Τριμελούς 
εισηγητικής Επιτροπής για την ένταξη της Αντέλλη, 
μόνιμου μέλους ΕΤΕΠ κατόχου μεταπτυχιακού διπλώμα¬ 
τος με γνωστικό αντικείμενο συναφές με τα γνωστικά 
αντικείμενα που θεραπεύει η Σχολή ΜΗΠΕΡ στην κατη¬ 
γορία Εργαστηριακού Διδακτικού Προσωπικού Ε.ΔΙ.Π.. 

8. Την εισήγηση της Τριμελούς Εισηγητικής Επιτροπής 
με αριθμ. πρωτ. 647/22-6-2015. 

9. Την απόφαση της Κοσμητείας της Σχολής με αρ. 
10/8-7-2015. 

10. Το γεγονός ότι δεν έχει εκδοθεί το Π.δ. που θα 
ρυθμίζει τα μισθολογικά και βαθμολογικά θέματα των 
μελών Ε.ΔΙ.Π.. 

11. Τις ανακύπτουσες λειτουργικές ανάγκες του Ιδρύ¬ 
ματος. 

12. Το γεγονός ότι με την πράξη αυτή δεν προκαλεί- 
ται δαπάνη σε βάρος του τακτικού προϋπολογισμού, 
διαπιστώνουμε: 

Ότι η Αντέλλη Καλλιόπη που υπηρετεί σε θέση μέλους 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
του Πολυτεχνείου Κρήτης και κατέχει μεταπτυχιακό 
τίτλο με γνωστικό αντικείμενο ίδιο ή συναφές με τα 
γνωστικά αντικείμενα που θεραπεύει η Σχολή Μηχα¬ 
νικών Ορυκτών Πόρων εντάσσεται κατά τις διατάξεις 
του άρθρου 79 παρ. 4 του Ν. 4009/2011, σε συνδυασμό 
με το άρθρο 68 παρ. 3 περ. 2 του Ν. 4235/2014, σε θέση 
μέλους Εργαστηριακού Διδακτικού Προσωπικού (Ε.ΔΙ.Π.) 
διατηρώντας την κατά τον χρόνο της ένταξής της και 
μέχρι την έκδοση του κατά τις διατάξεις της παρ. 6 του 
άρθρου 29 του Ν. 4009/2011 προεδρικού διατάγματος 
Βαθμολογική και μισθολογική κατάσταση, ως εξής: 


ΕΠΩΝΥΜΟ 

ΟΝΟΜΑ 

ΠΑΤΡΩΝΥΜΟ 

ΣΧΟΛΗ 

ΑΝΤΕΛΛΗ 

ΚΑΛΛΙΟΠΗ 

ΝΙΚΟΛΑΟΣ 

ΜΗΠΕΡ 


Η πράξη αυτή να δημοσιευθεί στην Εφημερίδα της 
Κυβερνήσεως. 


Χανιά, 23 Ιουλίου 2015 

Ο Πρύτανης 
ΒΑΣΙΛΕΙΟΣ ΔΙΓΑΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιριί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: ννβόπΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 5892907 1 50004* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































